tomron87/hebrew-wikipedia-sentences-corpus huggingface dataset:
ב-1369 תועדה יחידה מנהלית בשם "פוססיו לוגאס" (possesio Lugas) שכללה גם כפרים סמוכים
בדיפלומה מ-22 באוגוסט 1376 החתומה על ידי מלך הונגריה זיגיסמונד מלוקסמבורג מצוין כי הוענקה העיר למגנטים ההונגרים לאסלו ואישטוואן לושונצי.
ב-1386 מוזכר במקום מבצר בשם "קסטרום לוגאס" (castrum Lugas) ובראשו הקסטלן ההונגרי בשם מיקלוש השני גאראי.
בשלהי המאה ה-14, במיוחד אחרי קרב ניקופול (1396) טורקים חצו מספר פעמים את הדנובה ופלשו לחבל באנאט עד לאזור לוגוז'.
הגיעו לאזור גם בולגרים שברחו מפני הטורקים.
בימי מסעותיו הצבאיים נגד הטורקים, בשנת 1440 חיזק יאנוש הוניאדי כרוזן של טימיש, את ביצורי לוגוז' בעזרת חומות, חפירים וכלונסאות
על מפה מצוינת העיר לראשונה בשנת 1528 במפה מודפסת על ידי איש בשם לזריוס בקרטריוס (לזר המזכיר) באינגולשטאדט.
בשנת 1551 מלכת איזבלה העניקה לעיר מעמד של עיר חופשית, בעלת פריווילגיות וסמל שבו מופיע זאב לבן יושב מעל כתר.
בינואר 1601 עבר דרך לוגוז' בדרכו לווינה מיכאל האמיץ, שליט ולאכיה עם פמלייתו והתארח ב"חאן הדואר"
לוגוז' עמדה בפני מתקפות עות'מאניות עד שנת 1658 כשנסיך טרנסילבניה, אקוש ברצ'אי דרש מתושבי הערים לוגוז' וקאראנסבש להכיר בהחלטת הדיאטה של טרנסילבניה שהתכנסה בסיגישוארה ולהיכנע לטורקים.
העות'מאנים כבשו את העיר כעבור זמן קצר והקימו בה חיל מצב בפיקוד אע'א (אגא)
בשנת 1660 ביקר בעיר הנוסע הטורקי המלומד אווליה צ'לבי וכתב בספר המסעות שלו "סיאהטנאמה" שלוגוז' היא "יישוב חזק עם מעל 300 בתים על הגדה הימנית של נהר טימיש"
אחרי תבוסת הטורקים במצור השני על וינה בשנת 1683, הכוחות האוסטריים עברו למתקפה וכבשו בסערה את ליפובה ואת לוגוז'.
ב–25 בספטמבר 1688 הם התעמתו על יד לוגוז' עם צבא טורקי ונחלו תבוסה קשה.
מפקד הכוח הקיסרי, גנרל וטראני, נפל בקרב.
אחרי חתימת הסכם השלום בקרלוביץ (1699) חבל באנאט נשאר תחת כיבוש עות'מאני.
אולם כמה מסעיפי ההסכם דרשו מהטורקים להרוס כמה ביצורים, ביניהם את חומות העיר לוגוז' (1701).
אחרי גירוש הטורקים בעקבות הסכם השלום בפסרוביץ (21 ביולי 1718 התחילה התיישבות גרמנית באזור.
הקיסרות ההבסבורגית ביקשה לאכלס מחדש את חבל באנאט שאוכלוסייתה התדללה בגלל מגפת דבר ואחר כך בגלל הכיבוש העות'מאני.
לשם כך היא גייסה גרמנים, בעיקר איכרים, מאזורי בוואריה, שוואביה ואלזס-לורן כדי להחיות את החקלאות, במישור ההצפה של באנאט.
מתיישבים גרמנים אלה ידועים לימים כשוואבים של באנאט.
חלקם הגיעו לכאן על סירות ששטו מזרחה על נהר הדנובה.
בהגיעם השתמשו בחומרי הסירות בבניית בתיהם הראשונים.
ראשוני הגרמנים השתקעו בסביבות 1720 בגדה השמאלית של הנהר טימיש והקימו את "לוגוז' החדשה" (Neu-Lugosch) או "לוגוז' הגרמנית".
המתיישבים הגרמנים עסקו בחקלאות וגידול גפנים, כמו כן במלאכות ומסחר.
הממשל הקיסרי העניק להם זכויות מיוחדות בנוגע לשמירת שפתם הגרמנית וקיום הפולחן הדתי הרומי-קתולי.ב-1776 קיבלה הקהילה הגרמנית בלוגוז' את הזכות לקיים ארבעה ירידים בשנה.
מספר התושבים הגרמנים הגיע בשנת 1767 ל-619. שני חלקי העיר נקשרו בהמשך באמצעות גשר עץ.
במאה ה-17 הוקמו בלוגוז' בנייני ציבור רבים, ביניהם הכנסייה הרומית-קתולית וכן הכנסייה האורתודוקסית "עליית מרים", שניהם מוכרים בימינו כמורשת היסטורית.
בעקבות סיפוח לוגוז' לאימפריה ההבסבורגית, הפכה העיר לאחד מ-13 המרכזים המנהליים של חבל באנאט.
בשנת 1778 הפכה לבירת המחוז ("רוזנות") הגדול קאראש.
בשנת 1795 אוחדו "לוגוז' הרומנית" ו"לוגוז' הגרמנית" לעיר אחת.
בשנת 1842 ידעה לוגוז' דליקה גדולה שהחריבה כ-400 בתים ובניינים חשובים כמו כנסיית "עליית מרים", מגדל ניקולאוס הקדוש, הקפלה הרומית-קתולית וכו'.
במאה ה-19 הייתה לוגוז' לאחד המרכזים החשובים של התנועה הלאומית הרומנית בטרנסילבניה.
בשנת 1841 התיישב בה אחד ממנהיגי תנועה זו, אפטימיה מורגו.
ביוני 1848 בימי אביב העמים, ניהל מורגו את האספה הלאומית השנייה של הרומנים בבאנאט בעיר לוגוז', באתר שכונה "שדה החירות של לוגוז'".באספה זו ניסחו המשתתפים את העקרונות הלאומיים של הרומנים בחבל באנאט.
באוגוסט 1848 הייתה לוגוז' המושב האחרון של הממשלה המהפכנית ההונגרית והייתה המקלט האחרון של לאיוש קושוט ושל מנהיגים אחרים של המהפכה ההונגרית לפני הימלטותם לשטח האימפריה העות'מאנית.
צו קיסרי מ-12 בדצמבר 1850 קבע את לוגוז' כמקום מושב של הבישוף היווני-קתולי בחבל באנאט.
בשנים 1881-1918 הייתה לוגוז' בירת המחוז (רוזנות) קאראש-סוורין במסגרת ממלכת הונגריה, שהיוותה המרכיב ההונגרי (טרנסלייטניה) של האימפריה האוסטרו-הונגרית.
בשנת 1902 נבנה בלוגוז' גשר ברזל מעל נהר טימיש, שהפך לסמל של העיר.
בסוף מלחמת העולם הראשונה שבה נוצחה האימפריה האוסטרו-הונגרית על ידי כוחות ההסכמה כונסה בלוגוז' אספה לאומית גדולה של התושבים הרומנים שהכריזה על זכות הרומנים באזור להגדרה עצמית אחרי פירוש האימפריה האוסטרו-הונגרית.
אחרי כיבוש זמני סרבי, בהתאם לחוזה טריאנון משנת 1920, כל החלק המזרחי של חבל באנאט לרבות לוגוז', סופח רשמית לרומניה.
בשנים 1925-1918 המשיכה לוגוז' להיות בירת המחוז קאראש-סוורין, הפעם במסגרת ממלכת רומניה.
בשנת 1925 עקב רפורמה של החלוקה המנהלית ברומניה, נוצרו בנפרד מחוז קאראש ומחוז סוורין עם הבירה לוגוז' שהתקיים עד שנת 1950 כשהמשטר הקומוניסטי שקם ברומניה אחרי מלחמת העולם השנייה ביטל את המחוזות.
החל משנת 1950 ועד שנת 1968 היה לוגוז' והסביבה חלק מהאזוט המנהלי באנאט שבירתו הייתה בטימישוארה.
בשנת 1968 ההנהגה הקומוניסטית החדשה בראשות צ'אושסקו הקים מחדש מחוז בשם לוגוז' שבירתו לוגוז'.
בשנים 1912 ו-1970 התמודדה העיר עם שיטפונות.
ב-20 בדצמבר 1989 בעת המהפכה הרומנית (1989) שפרצה נגד המשטר הקומוניסטי בראשות צ'אושסקו, הייתה לוגוז' "העיר השנייה ברומניה ששוחררה מהקומוניזם"
האוכלוסייה והרכבה לפי שפות ומוצא אתני מוצהר
במהלך המאה ה-19 נערכו מפקדי אוכלוסין שציינו רוב רומני בקרב התושבים.
אחוז דוברי ההונגרית עלה אחרי הקמת הדואליזם האוסטרו-הונגרי בשנת 1867. אחרי האיחוד עם רומניה בשנים 1918-1920 עלה עוד יותר המרכיב הרומני באוכלוסייה.
בימי המשטר הדמוקרטי החדש, בשנת 1992 הגיע מספר התושבים ל 50,939. מאז הלך מספרם וירד עקב הגירה וילודה נמוכה.
התעצמה הגירת המיעוט הגרמני למולדתו ההיסטורית, גרמניה, אך התחוללה גם הגירה של רומנים רבים אל ארצות המערב, בעיקר באיחוד האירופי.
בשנת 2007 -מנתה אוכלוסיית העיר 45,217 תושבים
האפארכיה הרומית-קתולית קיימת בעיר החל משנת 1718. בשנים 1735-1733 נבנו הכנסייה הרומית-קתולית והמנזר.
באותה תקופה הוקם בית ספר דתי ובשנים 1766-1766 מיוזמת ה"אובר-קנייאז" גבריל גוריאן נבנתה הכנסייה האורתודוקסית "עליית מרים", אחד הבניינים הבולטים של העיר, בסגנון בארוק.
בשנת 1834 נבנה גם בית הכנסת.
בימינו, בעשור הראשון של המאה ה-21 פילוג האוכלוסייה לפי הדתות הוא כדלקמן:
המתיישבים הגרמנים עסקו בחקלאות, הענף היין, וגם במלאכות ובמסחר.
בתחילת המאה ה-19 הקימו מספר גילדות.
החל מ-1776 קיבלו את הזכות לנהל 4 ירידים שנתיים.
אחרי 1849 ידעה העיר התפתחות ניכרת מבחינה כלכלית ותרבותית.
בשנת 1852 נפתח בה בית דפוס ראשון ובשנת 1853 הופיע בה העיתון הראשון - "לוגושר אנצייגר" בשפה הגרמנית.
בשנת 1861-1856 הוקמה הגימנסיה הגרמנית.
החל משנת 1833 פעל בלוגוז' תיאטרון גרמני.
בשנת 1900 נחנך הבניין הנוכחי של התיאטרון.
בשנת 1889 היישוב הוכרז לעיר.
הפריחה הכלכלית המשיכה גם תחת השלטון הרומני בין מלחמות העולם.
בתחום התעשייה התפרסם באותה תקופה בית החרושת לרעפים וללבנים "מושונג".
גשר הברזל משנת 1902 הפך לאחד מסמלי העיר.
משקלו 185,544 טון והוא יוצר על ידי החברה הממלכתית לרכבות ברשיצה.
נפתח לתנועה בשנת 1902 כשבקצותיוו 4 ביתני מכס.
בימי השלטון הקומוניסטי התפתחו בלוגוז' בעיקר תעשיית הטקסטיל (משי), הקרמיקה, ייצור הנעליים ותעשיית המתכת.
אחרי המהפכה הרומנית משנת 1989 התפתחו עם הזמן בתי חרושת קטנים ובינוניים.
חברות בינלאומיות כמו "ריקר", "שיפר", "וילרוי-בוך", "הוניוול", "אינטר-שפיצן",""אוטוליב" או "הלה" פתחו בעיר שלוחות שיצרו אלפי מקומות עבודה.
בנוסף לאזור התעשייה הישן ברחוב טימישוארה מתפתח אזור תעשייה חדש בעל 610 דונם סמוך לכביש המהיר E 70 לוגוז'-טימישוארה.
הכלכלה מסתייעת במיקום העיר - 130 ק"מ מרחק מן הגבול עם הונגריה ובמרחק 55 ק"מ משדה התעופה טימישוארה וכמו כן נעזרת בכביש המהיר החדש לוגוז'-נדלק ("הפרוזדור האירופי 4").
במאות 16-17 קמו בלוגוז' בתי הספר הראשונים.
בשנת 1770 הוקם גם בית הספר הרומני הראשון
במאה ה-19 הוקמו גם גימנסיה ותיכון בשפה הרומנית.
כיום פועלים בעיר 17 גני ילדים, 10 בתי ספר יסודיים ו-4 בתי הספר תיכון:שתי "מכללות לאומיות" (המכללה הלאומית "קוריולאן ברדיצ'אנו" ו-"יוליה חשדאו")
המכללה הטכנית "ולריו בראנישטה" והתיכון הטכנולוגי "אאורל ולאיקו"), וכן בית הספר לאמנויות "פילארט בארבו".
בית הספר "שטפאן אדובלז'ה" סופח החל משנת 2012 למכללת "ואלריו בראנישטה".
מבין בתי הספר התיכונים שניים זכו לתואר "בית ספר אירופאי":המכללה הלאומית "קוריולאן ברדיצ'אנו" (ב-2011) והמכללה הטכנית "ואלריו בראנישטה" (ב-2012).
בלוגוז' פועלים גם מועדון ספורט לתלמידים ובית ספר עממי לאמנויות.
בשנת 1992 נפתח בעיר גם מוסד ראשון להשכלה גבוהה - האוניברסיטה האירופית ע"ש יוסיף קונסטנטין דרגאן, מיסודו של איש העסקים והדמות הציבורית הרומני-איטלקי בעל אותו השם.
לעיר לוגוז' הסכמי ערים תאומות עם היישובים הבאים בעולם:
לוגון-בירני היא קומונה ועיירה שנמצאת באזור הצפון הרחוק שבקמרון.
היא גם משמשת כבית המסורתי של הקבוצה האתנית קוטוקו .
לוגון-בירני ממוקמת כ-150 ק"מ ממרואה, בירת האזור וכ-953 ק"מ מיאונדה, בירת קמרון.
בנוסף, העיירה ממוקמת על גדות הנהר לוגון, בגבול של קמרון עם צ'אד.
העיירה ממוקמת ליד הכביש האזורי P28.
הלוגוגרפים (מיוונית עתיקה: λογογράφος, הלחם של המילים "לוגוס" – סיפור, ו"גרפון", לכתוב) היו ההיסטוריוגרפים והכרוניקנים היוונים לפני הרודוטוס, "אבי ההיסטוריה".
הרודוטוס עצמו כינה את קודמיו "לוגופויוי" (λογοποιοί, מהמילה "לעשות").
הלוגוגרפים היו כותבי פרוזה, בניגוד למשוררים.
היו אלה סופרים שפעלו בסוף מאה ה-6 לפסה"נ, והעלו על הכתב מסורות שבעל פה בתחום הגנאלוגיה, אתנוגרפיה, כרונוגרפיה, ביוגרפיה, גאוגרפיה, מיתולוגיה, ייסוד ערים ונושאים נוספים.
כתביהם ערערו על המסורת המיתולוגית, ובכך היו חוליה בדרך לכתיבה היסטורית, אם כי עדיין נשארו בגדר סיפורי עם ומשלים.
ההיסטוריון תוקידידס (א, 21) כינה אותם לראשונה "לוגוגרפים", וטען כי אינם אמינים, משום ש"העדיפו דברים ערבים לאוזן על האמת", ומשום ש"סיפוריהם אינם ניתנים לבדיקה ומפני אורך הזמן נכנסו רובם לתחום המיתוס, ואין בהם ממש".
הלוגוגרפים המייצגים, למעט יוצא מן הכלל אחד, הגיעו מאיוניה ואייה, ומיקומם היה טובה ביותר לצורך רכישת ידע בנוגע למדינות הרחוקות של מזרח ומערב.
הם כתבו בניב האיוני ושמרו על האופי הפואטי של הדגם האפי שלהם.
הביקורת שלהם מסתכמת בלא יותר מאשר ניסיון גס להסביר את האגדות והמסורות הקשורות בייסוד ערים, בגנאלוגיות של משפחות שליטות, ובמנהגים של עמים שונים.
אין סימן לביקורת מדעית, ולכן הם נקראים בדרך כלל "כרוניקנים" ולא "היסטוריונים".
הלוגוגרף הראשון הראוי לציון היה קדמוס איש מילטוס (מתוארך למאה ה-6 לפסה"נ, אך אולי דמות מיתית), שכתב על ההיסטוריה של עירו.
לוגוגרפים אחרים פרחו מאמצע המאה ה-6 לפסה"נ ועד למלחמות יוון–פרס; פרקידס איש אתונה , שמת בסביבות שנת 400 לפסה"נ, נחשב בדרך כלל לאחרון שבהם.
הקטאיוס ממילטוס (המאות ה-6–5 לפסה"נ), בספרו "גנאלוגיות" (Genealogiai), היה הראשון שבהם שניסה (לא לגמרי בהצלחה) להפריד את העבר המיתי מהעבר ההיסטורי האמיתי, מה שסימן צעד מכריע בהתפתחותה של היסטוריוגרפיה אמיתית.
הוא המקור היחיד שהרודוטוס מצטטו בשמו.
לאחר הרודוטוס, הז'אנר שקע אך זכה מחדש לפופולריות מסוימת בתקופה ההלניסטית.
הלוגוגרפים, למרות שעבדו במסגרת אותה מסורת מיתית, נבדלים מהמשוררים האפיים של מחזור מלחמת טרויה מכיוון שהם כתבו בפרוזה, בסגנון לא תקופתי שאותו מכנה אריסטו (רטוריקה, 1409a 29) סגנון "רציף".
דיוניסיוס מהליקרנסוס (על תוקידידס, 5) מונה את הלוגוגרפים שהיו המפורסמים ביותר בעולם הקלאסי:
אקוסילאוס איש ארגוס, שכתב פרפרזה בפרוזה, תוך תיקון המסורת היכן שהדבר נראה הכרחי, את יצירותיו הגנאלוגיות של הסיודוס בניב האיוני.
הוא הגביל את תשומת לבו לתקופה הפרהיסטורית ולא ניסה לכתוב היסטוריה אמיתית.
כארון מלמפסקוס , מחבר היסטוריות של פרס, לוב ואתיופיה, ואנלים של עיר הולדתו, עם רשימות של הפריטנים והארכונים, והכרוניקות של המלכים הלקדמונים.
דמאסטס איש סיגיון , תלמידו של הלאניקוס איש לסבוס, מחבר הגנאלוגיות של הלוחמים לפני טרויה ורשימה אתנוגרפית וסטטיסטית של חיבורים קצרים על משוררים, סופיסטים ונושאים גאוגרפיים.
הלאניקוס איש לסבוס, מספק את התיאור המוקדם ביותר של ייסוד רומא על ידי איניאס.
היפיס (Hippys) וגלאוקוס (Glaucus), שניהם מרגיום; הראשון כתב היסטוריות של איטליה וסיציליה, השני כתב חיבור על משוררים ומוזיקאים עתיקים, ששימש את הרפוקרטיון ופסאודו-פלוטרכוס.
סטסימברוטוס איש תאסוס , מתנגד של פריקלס ומחבר של חוברת פוליטית על תמיסטוקלס, תוקידידס ופריקלס.
קסאנתוס , מסרדיס בלידיה, מחבר היסטוריה של לידיה ואחד המקורות הראשיים שבהם השתמש ניקולאוס איש דמשק.
לוגיסטיקה צבאית היא תחום העוסק בתכנון, ביצוע וניהול של מערך האספקה, הניוד והתחזוקה בצבאות ובמערכות צבאיות.
מטרתה היא להבטיח לכוחות הלוחמים את האמצעים הדרושים לפעולה תקינה ומתמשכת, לרבות אספקת מזון, דלק, תחמושת, ציוד רפואי, חלקי חילוף ואמצעי תחבורה.
הפעולות הלוגיסטיות כוללות גם הקמה ותפעול של קווי אספקה, מחסנים, מתקני תחזוקה ושירותי פינוי רפואי.
בנוסף, עוסקת לוגיסטיקה צבאית בהובלת כוחות וציוד לשטחי לחימה או אימון, ובשינועם חזרה בעת הצורך.
לוגיסטיקה צבאית נתפסת כמרכיב מכריע ביכולתו של צבא לנהל מערכה מוצלחת.
בזמן שגרה, מתמקדת הלוגיסטיקה הצבאית בהכנה ותמיכה שוטפת בכוחות המזוינים, מתוך מטרה לשמר את כשירותם המבצעית.
פעילות זו כוללת תחזוקה של ציוד ורכב, ניהול מלאים של תחמושת ואמצעים, אספקת מזון ומים לבסיסים, הכשרת כוח אדם בתחום הלוגיסטיקה, ותכנון מערכי אספקה לשעת חירום.
כמו כן, היא עוסקת בהיערכות למבצעים עתידיים באמצעות בניית תשתיות, שיפור תהליכים והצטיידות.
אף שאינה כרוכה בלחימה, הלוגיסטיקה בשגרה חיונית ליצירת רציפות תפקודית ולאפשרות מעבר מהיר למצב חירום או למבצע צבאי.
בעת לחימה, ממלא המערך הלוגיסטי תפקיד מרכזי בהבטחת רציפות הפעולה של הכוחות הלוחמים.
היא כוללת תכנון והפעלה של קווי אספקה תחת תנאי שטח משתנים ולעיתים עוינים, הובלת תחמושת, דלק, מזון וציוד רפואי לשטחי הקרב, וכן פינוי נפגעים וחידוש מלאים.
לוגיסטיקה יעילה נדרשת להתמודד עם אילוצי זמן, מרחק, תשתיות פגועות ואי ודאות מבצעית.
כשל לוגיסטי עלול לפגוע ביכולת הלחימה של הכוחות עד כדי הכרעת גורל הקרב.
הלוגיסטיקה נתפסת כמרכיב אסטרטגי בלחימה, לא פחות מהפעלת הכוח הקרבי עצמו.
לוגיקה לא פורמלית המוכרת גם כלוגיקה יישומית או כפילוסופיה של הטיעון כוללת את עקרונות הלוגיקה והחשיבה הלוגית מחוץ להקשר פורמלי (המאופיין בשימוש בטענות).
עם זאת, ההגדרה המדויקת של "לוגיקה לא פורמלית" שנויה במחלוקת.
בתמצית, היא עוסקת ביישום של העקרונות והמושגים של הלוגיקה הפורמלית בחיי היום-יום.
לוגיקה לא פורמלית קשורה גם ל, לחשיבה ביקורתית, לתנועת מיומנויות החשיבה ולחקירה בין-תחומית הידועה כתורת הטיעון (ארגומנטציה).
כותב כי התווית "לוגיקה לא פורמלית" מכסה "אוסף של גישות נורמטיביות לחקר ההיגיון בשפה רגילה, שהן עדיין קרובות יותר לפרקטיקה של טיעון מאשר ללוגיקה פורמלית".
הוא אורגן סביב דיון בכשלים, ונועד לשמש כלי מעשי להתמודדות עם בעיות החיים היומיומיות".
היקף התחום הוגדר בעיקר על ידי רשימה של 13 בעיות ונושאים שנכללו כנספח לנאום המרכזי בסימפוזיון הבין-לאומי הראשון ללוגיקה בלתי פורמלית בשנת 1978:
גישת הטעות לעומת גישת החשיבה הביקורתית
אתיקה של טיעון וביקורת לוגית
טבע, חלוקה והיקף הלוגיקה הלא פורמלית
הקשר בין לוגיקה לא פורמלית לחקירות אחרות
מאז 1983, כתב העת Informal Logic הוא הפרסום הרשמי של התחום, לצד כמה כתבי עת נוספים העוסקים בו.
ו הציעו את ההגדרה הבאה: "לוגיקה לא פורמלית מגדירה את ענף הלוגיקה שתפקידו לפתח סטנדרטים, קריטריונים, נהלים לא-פורמליים לניתוח, פרשנות, הערכה, ביקורת ובניית טיעון בשיח היומיומי".
כדי להבין את ההגדרה, צריך להבין קודם את המונח 'לא פורמלי' שהוא במשתמע מנוגד ל'פורמלי'.
ברת' וקראבה מציעים שלוש משמעויות של המונח צורה פורמלית.
המשמעות הראשונה היא זו שמקורה ברעיון האפלטוני של — היחידה המטאפיזית האולטימטיבית.
משמעות זו לא יעילה כאן, משום שבמקרה הזה כמעט כל הלוגיקה תהיה לא פורמלית וההגדרה תהיה רחבה מכדי להיות שימושית.
המשמעות השנייה היא צורה של משפטים וטיעונים כפי שהם מובנים בלוגיקה המודרנית.
במקרה כזה, תקפות הטענה תלויה בנכונותן של ההנחות ובצורה הלוגית של הרכבתה.
במובן הזה, רוב הלוגיקה העכשווית היא פורמלית, ואילו לוגיקה לא פורמלית מוותרת על הצורה הלוגית של הרכבת טיעון, ומסתפקת בכך שהמסקנה העולה מההנחות היא "מעבר לספק סביר", מעין תהליך של צבירת ראיות תומכות שמחליף את המבנה של הסקה לוגית טהורה.
המשמעות השלישית היא "נהלים שמוסדרים או מסודרים איכשהו, המתבצעים לפי סט כלשהו של כללים".
במובן הזה, לוגיקה לא פורמלית עשויה לכלול גם לוגיקה פורמלית, משום שהיא מהווה מושג כולל של נהלים וסטנדרטים להצגת טיעונים, זיהוי הנחות חסרות וכיוצא בזה.
לוגריתם (Logarithm) הוא פונקציה הפוכה לפונקציה המעריכית.
פעולה זו מוצאת את המעריך בהינתן בסיס ותוצאה, כלומר היא עונה על השאלה: "באיזו חזקה יש להעלות את הבסיס b כדי לקבל את התוצאה a?".
כאמור, הלוגריתם של בבסיס נתון (הגדול מאפס ושונה מ-1 ובהתאם x חיובי), הוא החזקה שבה יש להעלות את כדי לקבל את .אם וגם , נאמר ש־ הוא לוגריתם של לפי בסיס , ונכתוב זאת: .
כך, הזהות הלוגריתמית היסודית היא: .
ובמילים: הלוגריתם של לפי בסיס הוא , משום ש־ בחזקת שווה ל־.
שימוש בסימון ללא ציון הבסיס עלול לבלבל מעט, משום שמשמעותו משתנה לפי ההקשר:
בטקסטים מתמטיים משמעותו (הלוגריתם הטבעי, שבסיסו מספר אוילר).
נהוג לכתוב פונקציה זו בקיצור .
בטקסטים הנדסיים משמעותו , לעיתים נכתב בקיצור .
בטקסטים שעוסקים במדעי המחשב משמעותו , לעיתים נכתב בקיצור .
הלוגריתמים הוכנסו לשימוש בתחילת המאה ה-17 על ידי ג'ון נייפייר בספריו.
עד להחלפתם על ידי המחשב והמחשבון, בחצי השני של המאה ה-20, היו הלוגריתמים כלי עזר עיקרי לחישוב, באמצעות לוח לוגריתמים ובאמצעות סרגל חישוב.
הרעיון הבסיסי מאחורי שני עזרי חישוב אלה הוא הכלל לפיו לוגריתם של מכפלה שווה לסכום הלוגריתמים של כל אחד מאיברי המכפלה.
כלל זה מאפשר להחליף פעולת כפל, שהיא פעולה מורכבת יחסית, בפעולת החיבור הפשוטה יותר.
בכלים אלה נעשה שימוש בלוגריתמים לפי בסיס .
החוקים המפורטים להלן נכונים לכל ממשיים חיוביים, ובתנאי שבסיס הלוגריתמים שונה מ־1.
ערכים מיוחדיםכפל, חילוק והעלאה בחזקה
חוקים אלו יכולים להקל על חישובי כפל, חילוק, חזקה ושורש, באמצעות לוח לוגריתמים או סרגל חישוב.לכל ממשי:הלוגריתם והפונקציה המעריכית
חוקים אלו שימושיים לפתרון משוואות בהן הנעלם הוא "מעריך" של חזקה.לכל ממשי:שינוי בסיס הלוגריתם
חוק זה שימושי להמרת לוגריתמים במחשבונים.
לרוב המחשבונים יש לחצנים לחישוב לוגריתם טבעי (ln) ולוגריתם בבסיס 10 (), אבל לא לבסיס 2 ().
כדי לחשב את , מחשבים:
או שנותן תוצאה זהה.גבולותכאשר a > 1:
ריצ'רד פיינמן המציא אלגוריתם המאפשר לחשב לוגריתמים בקלות יחסית באמצעות שימוש בתהליך שדומה מאוד לחילוק ארוך ובטבלת ערכים לוגריתמיים מוכנים, שהוא שימושי מאוד במכונות חישוב בינאריות.
הרעיון של האלגוריתם מתבסס על העובדה שכל מספר ממשי בטווח בין 1 ל-2 ניתן לפירוק לגורמים מהצורה באופן יחיד.
האלגוריתם בונה מכפלות באופן סדרתי:
לאחר מכן בוחנים אם הגורם הבא בפיתוח של המספר הממשי לפירוק לגורמים הוא מהצורה .
אם אז גילינו עוד גורם בפירוק של x לגורמים.
האלגוריתם מפסיק כאשר k גדול מספיק כדי להשיג את הדיוק הדרוש.
כיוון ש- הוא סכום של איברים מהצורה אשר הופיעו בפירוק לגורמים של x, אז ניתן לחישוב בעזרת חיבור פשוט, בעזרת טבלת ערכים של עבור כל ערכי k.
הערה: האלגוריתם אינו תחליף לשיטות האנליטיות הרגילות (למשל טורים אינסופיים), שכן אינו מספק שיטה לחשב את הערכים הלוגריתמיים היסודיים, כך שלא ניתן "לדלג" על פיתוח טכניקות "עמוקות" יותר.
הממוצע האריתמטי-גאומטרי מספק קירובים מהירים ועתירי דיוק ללוגריתם הטבעי.
החוקרים Sasaki ו-Kanada הראו ב-1982 שקירובים המבוססים על הממוצע האריתמטי גאומטרי מהירים במיוחד עבור דיוק בין 400 ל-1000 ספרות עשרוניות, בעוד ששיטות המבוססות על טור טיילור הן מהירות יותר כאשר נדרש פחות דיוק.
בעבודתם (ln(x מקורב לדיוק של בעזרת הנוסחה הבאה (הודות לקרל פרידריך גאוס):
כאשר m נבחר כך ש- כדי להבטיח את הדיוק הדרוש.
לוגריתם טבעי הוא פונקציה לוגריתמית שבסיסו הוא הקבוע המתמטי e, שהוא מספר טרנסצנדנטי המתחיל בספרות 2.718281828. המונח הוכנס לשימוש לראשונה בשנת 1668 על ידי ניקולאוס מרקטור.
באופן הפשוט ביותר, הלוגריתם הטבעי מוגדר לכל מספר ממשי חיובי, ואינו מוגדר למספרים שליליים.
עם זאת, ניתן להרחיב את ההגדרה בצורה אנליטית לכל המספרים המרוכבים שאינם 0, ובפרט גם למספרים שליליים .
לוגריתם טבעיסימול הופכית נגזרת אינטגרל בלתי־מסוים
הלוגריתם הטבעי מסומן בצורה (ln(x, אך בטקסטים מתמטיים גם הסימון log פירושו פעמים רבות loge.
פונקציית הלוגריתם הטבעית, עבור ערכים ממשיים, היא פונקציה הופכית של פונקציית אקספוננט.
הלוגריתם לפי בסיס e קרוי "טבעי" משתי סיבות:
קל להגדירו כאינטגרל פשוט או כטור טיילור עם מקדמים רציונליים - מאפיין שנדיר בלוגריתמים לפי בסיס אחר.
פונקציית האקספוננט הטבעי- מופיעה בתחומים שונים במתמטיקה הרבה יותר מהפונקציה (שאין לה משמעות מתמטית ייחודית), ובהתאם גם הפונקציה ההפוכה שהיא הלוגריתם הטבעי, יותר נפוצה מהלוגריתם עם בסיס עשר.
נדגים זאת באמצעות הנגזרת הבאה:
רק כאשר בסיס הלוגריתם הוא e, יהיה הקבוע C בנגזרת זו שווה ל־1.
פורמלית ניתן להגדיר את הלוגריתם הטבעי כאינטגרל הבא:
הנגזרת של הלוגריתם הטבעי ניתנת על ידי:
מכאן נגיע לטור טיילור הבא:
את הלוגריתם ניתן להגדיר גם עבור מספרים מרוכבים, בצורה שתכליל את הגדרתו עבור מספרים ממשיים.
אם מספר מרוכב נתון על ידי כאשר הוא הערך המוחלט של המספר ו- הארגומנט שלו, , אז הלוגריתם שלו נתון על ידי כאשר .בהגדרה זו, הלוגריתם הוא פונקציה רב ערכית.
רב ערכיות הפונקציה בעייתית, בין השאר, משום שהיא מונעת ממנה לשמש כהופכית לפונקציית המעריך הטבעי המרוכב ().
אם נרצה להפוך את הלוגריתם המרוכב לפונקציה חד ערכית, ניתן לנקוט באחת משתי דרכים:
ניתן לצמצם את התמונה לערכים עם חלק מרוכב שחסום בין שני קבועים.
בצורה הזו מקבלים את הפונקציה החד ערכית: כאשר .
בדרך כלל קובעים את a להיות, ואז פונקציית הלוגריתם לא רציפה על המספרים הממשיים השליליים.
החלק המרוכב שלה "קופץ" מ- ל.
אם התחום שעליו אנו רוצים להגדיר את הפונקציה אינו "מקיף" את האפס - כלומר, קיימת קרן היוצאת מהראשית ומגיעה לאינסוף ולא חותכת את התחום שלנו, אז ניתן להגדיר את הלוגריתם הטבעי בצורה חד ערכית ורציפה על כל התחום.
גם כאן ניתן להגדיר את הלוגריתם בצורה יחידה, עד כדי הזזה של .
משפט המספרים הראשוניים קובע כי כמות המספרים הראשוניים הקטנים ממספר נתון שווה בקירוב ל-.
גם לסכום של סדרה הרמונית יש קשר ל-e: כאשר גמא הוא קבוע אוילר-מסקרוני שהוא בערך 0.57721566490153286.
לוֹגרוֹנְיוֹ (בספרדית: Logroño) היא עיר הבירה של הקהילה האוטונומית לה ריוחה שבצפון ספרד.
העיר שוכנת על גדות נהר האברו.
העיר משמשת כמרכז ייצור יין ריוחה, וכן כמרכז פוליטי ואדמיניסטרטיבי של לה ריוחה.
בשנת 1095 צורפה לממלכת קסטיליה וניתנה לה מגילה (fuero) שהעניקה לתושביה את הזכות לשלטון עצמי.
מסמך זה שימש כבסיס למסמכים דומים ברחבי הממלכה.
מאוחר יותר עברה לוגרוניו לידי ממלכת נווארה, אך חזרה לבסוף לקסטיליה.
ב-1435 ניתנה לה זכות הצבעה בפרלמנט הקסטיליאני (cortes).
העיר המשיכה לגדול בתחילת המאה ה-19, עם התפתחות החקלאות באזור.
בשנים האחרונות הואצה התפתחותה: מאז שנת 1960 גדל מספר התושבים פי שלושה ויותר.
לאחרונה, לאור עלייה במחירי הדירות, הורגש מעבר של אוכלוסייה לעיירה אנטרנה הסמוכה.
במדעי המחשב וחקר הסיבוכיות, פונקציית הלוגריתם החוזר היא מספר הפעמים שיש להפעיל את פונקציית הלוגריתם עד שהתוצאה אינה עולה עוד על 1. מכיוון שכך, אפשר להגדיר את הפונקציה באופן רקורסיבי:
פונקציית הלוגריתם הרגילה, , המופיעה בהגדרה, תלויה בקביעת הבסיס, ולכן גם הלוגריתם החוזר תלוי בבסיס.
כדי שהפונקציה תהיה מוגדרת היטב, הבסיס חייב להיות גדול מ- .
במדעי המחשב מקובל להניח שהלוגריתם בינארי, כלומר, בסיסו 2.
הלוגריתם החוזר הוא דוגמה קיצונית לפונקציה בעלת גידול איטי: היא קטנה מ-5 לכל , ועולה ל-6 רק במספר .
למעשה, אם ורק אם , כאשר במגדל החזקות מופיע המספר 2, k פעמים.
לשם השוואה: הפונקציה (חזרה m פעמים על פונקציית הלוגריתם הרגילה) מגיעה לערך k כאשר , וכאן יש במגדל החזקות m הופעות של 2. אם , המספר הראשון גדול לאין שיעור.
הפונקציה מופיעה בחישובי סיבוכיות, אבל בחישובים מעשיים ניתן להתייחס אליה כאל קבוע, מאחר שהערך "5" מתקבל על ידי מספר הגדול בהרבה ממה שמחשבים בני ימינו מסוגלים להגיע.
הפונקציה היחידה רבת השימוש בתורת הסיבוכיות שגדלה לאט יותר מן הלוגריתם החוזר היא הפונקציה ההופכית של כאשר A היא פונקציית אקרמן.
לוּגַנְדַה, לעיתים מוכרת כ"גַנְדַה", היא אחת השפות העיקריות של אוגנדה.
למעלה משלושה מיליון אזרחים באוגנדה דוברים את השפה, בעיקר אלו החיים בממלכה המסורתית בוגנדה הכוללת את עיר הבירה האוגנדית קמפלה.
הלוגנדה משתייכת לשפות הבנטו שהן ענף ממשפחת השפות של ניז'ר-קונגו.
עם 100,000 דוברים אותה כשפה שנייה, הלוגנדה היא השפה השנייה במספר דובריה באוגנדה אחרי האנגלית.
בתי ספר עממײם באזור בוגנדה משתמשים בשפה לפני שהילדים לומדים אנגלית.
השפה היא שפה טונאלית, בדומה לרוב שפות הבנטו.
בלוגנדה קיימת הבחנה בין טון גבוה לטון נמוך ובין תנועות קצרות וארוכות, אך הבחנה זו לא מתבטאת בכתיבה.
+פונמות בלוגנדה וילוני חכי מכתשי שפתי(־שִנִּי) אפיŋɲnm סותםgkɟcdtbp מחוכך חוכךzsvf מקורב(צדי)wj~lr רוטט
+תנועות בלוגנדה אחורית קדמית סגורהu i חצי־סגורהo e פתוחהa
לוגיקת זמן, לוגיקה עתית או לוגיקה טמפורלית היא הרחבה של הלוגיקה הקלאסית המאפשרת ביטויים הקשורים בזמן.
קו הזמן מתחלק לשני סוגים אפשריים: קו זמן ליניארי, שמוגבל לקו זמן אפשרי אחד (כמו בדוגמאות לעיל), וקו זמן מסתעף (Branching logic) שמאפשר לעבוד במספר קווי זמן חלופיים במקביל.
בצורה כזו מניחים מראש סביבה לא צפויה שמספר דברים שונים יכולים להתרחש בה.
בסביבה כזו ניתן לנסח משפטים כמו: "יש אפשרות שאשאר רעב לנצח" או "יש אפשרות שלבסוף לא אהיה רעב".
במידה ואין יודעים אם אי פעם אוכל - שני המשפטים נחשבים נכונים.
אמיר פנואלי זכה בשנת 1996 בפרס טיורינג על הכנסת לוגיקת זמן למדעי המחשב.
כיום נעשה שימוש נרחב בלוגיקת זמן באימות תוכנה כדי להוכיח מתמטית נכונות של מערכת מחשב, זאת להבדיל מתהליך בדיקת תוכנה על ידי בודקי תוכנה אנושיים.
לוגיקת זמן מכילה שני סוגי אופרטורים: אופרטורים לוגיים ואופרטורים מודליים.
האופרטורים הלוגיים הם פעולות בוליאניות רגילות ().
האופרטורים המודליים שמשתמשים בהם בלוגיקת זמן מוגדרים כך:
טקסטואלי סימול הגדרה הסבר תרשים אופרטורים בינאריים U מתקיים עד ש- מתקיים:
מתקיים בנקודת הזמן הנוכחית או בנקודת זמן עתידית, ועד נקודת זמן זו חייב להתקיים.
מנקודת הזמן בה מתקיים, כבר לא חייב להתקיים.
מתקיים עד נקודת הזמן הראשונה בה מתקיים (ואחרי זה יכול להתקיים או לא להתקיים), או ש- מתקיים לנצח אם לא מתקיים לעולם.
אופרטורים אונרייםN מתקיים בנקודת הזמן הבאה.F לבסוף: לבסוף מתקיים.
כלומר בהכרח קיימת נקודה עתידית שבה מתקיים.G תמיד: תמיד מתקיים.A מתקיים תמיד בכל נקודות הזמן בכל המסלולים שמתחילים בנקודת זמן זו.E קיים לפחות מסלול אחד מנקודת זמן זו שבו מתקיים.
אופרטור R מוחלף לעיתים על ידי הסימון V.
אופרטור W משמעו U חלש ושקול ל- .
כלומר משמעו מתקיים עד ש- מתקיים, או ש- ממשיך להתקיים לעולם.
אופרטורים אונריים מוגדרים היטב כאשר (B( מוגדר היטב.
אופרטורים בינאריים מוגדרים היטב כאשר (B( ו- (C( מוגדרים היטב.
להלן מספר שקילויות בלוגיקת זמן שניתן להסיק מההגדרות שניתנו לעיל:
לוגר (Luger), בשמו הנוסף פרבלום (Parabellum) הוא אקדח חצי אוטומטי בקוטר 9x19 מ"מ פרבלום.
הוגו בורכארדט עיצב את האקדח "בורכארדט C-93" בשנת 1893, שיוצר על ידי חברת הנשק הגרמנית DWM .
לבקשת החברה, גאורג לוגר שיפר את העיצוב של הבורכארדט ויצר את אקדח הלוגר, עליו רשם פטנט ב-1898.
האקדח נקרא תחילה בשם "פרבלום", שמקורו בביטוי הלטיני "סִי וִיס פָּאקֶם פָּרָה בֶּלוּם" (Si vis pacem, para bellum) - הרוצה בשלום ייכון למלחמה.
ומאוחר יותר נקרא "לוגר" על שם ממציאו.
יוצר בכמה דגמים ומדינות על ידי יצרנים שונים משנת 1898 עד 1948.
דגם משופר בשם "Model 1902" הוצג לאחר כשנתיים.
אחריו פותח הדגם "Pistole 04" (P04), אשר היה ידוע גם כ-"Marinepistole 1904" או "Marine Modell 1904", שיוצר עבור הצי הגרמני הקיסרי.
גרסאות מאוחרות יותר כללו את "Parabellum Pistole Modell von 1908" או "Pistole Modell 1908" (P08), שיוצר על ידי DWM ויצרנים נוספים, ביניהם מאוזר.
דגם P08 זכה להצלחה כשיוצר כוולטר P38 .
אקדח הפרבלום הראשון אומץ על ידי צבא שווייץ במאי 1900.
ב-1904 אומץ האקדח על ידי הצי הקיסרי הגרמני ובתצורה P08, בקוטר 9x19 מ"מ על ידי צבא הקיסרות הגרמנית.
הלוגר התפרסם על ידי הגרמנים כששימש במלחמת העולם הראשונה ובמלחמת העולם השנייה, ברפובליקת ויימאר בין המלחמות, וכאקדח שירות במשטרת גרמניה המזרחית שלאחר המלחמה.
ב-1943 כתב חיים גורי את השיר הפותח במילים ונושא את השם:
בשירו של יוסי גמזו, שהתפרסם בביצועו של יהורם גאון, "איפה הן הבחורות ההן" נכתב:
האקדח מופיע בסדרה אחים לנשק, בפרק 7, כאשר אחד מלוחמי הפלוגה, דונלד ב.
הובלר, משיג אקדח כזה, מחזיק אותו בכיס מכנסיו, אך כדור שנפלט לירכו גורם למותו כתוצאה מאיבוד דם.
האקדח שימש דמויות בדיוניות מרושעות רבות בגלל שיוכו לגרמניה הנאצית ולגרמניה המזרחית.
לוגלאושומגל היה שליט של עיר המדינה השומרית לגש, בתקופה בה נקראה העיר שירפורלה, ותפקדה כמדינת חסות של האימפריה האכדית.
על פי הערכות שונות חי במאה ה-23 לפנה"ס.
בשחזורים של שושלות במזרח הקדום נקבע לוגלאושומגל כמי שהתחיל את השושולת השנייה של לגש, אם כי, מכיוון שלא נשא את התואר מלך, מעצם היותו כפוף בתקופת מלכותו לשליטי אכד, על פי כמה מההגדרות הוא אינו נחשב חלק משושלת זו.
לוגלאושומגל החזיק בתואר אנסי , המתאר שליט עיר מדינה בשומר, וגם בתואר פאטסי, שהקנה לו מעמד של נציג האלים המקומיים.
לוגלאושומגל, ששלט במקביל למלכי אכד נרם-סין ושאר קאלי שארי, היה כפוף להם והעביר להם מיסים.
שתי כתובות שנמצאו מצביעות על התחייבות של לוגלאגושומגל לשאר קאלי שארי ונרם-סין.
באחת הכתובות נכתב: "נרם-סין, האלוהים הגדול של אכד, מלך ארבעת האזורים, לוגלאושומגל, הלבלר, הפאטסי של שירפורלה, הוא משרתך".
כתובות אלו הביאו את החוקרים למסקנה, שבאופן מעשי תפקד לוגלאושומגל בתפקיד פקידותי תחת מלכי אכד ששלטו בפועל באזור בימים אלו.
לוגלאושומגל השתמש בשני סוגים שונים של טביעות חותם, אחת לכל מלך אכדי תחתיו נשלט, אשר מאפיינות אותו בממצאים ארכאולוגיים רבים שנמצאו ונושאים את טביעתו.
הערכות מסוימות מציגות את יורשו של לוגלאושומגל, פוזר-מאמא, כשליט העצמאי הראשון של לגש, עת תחילתה של היחלשותה ההדרגתית של האימפריה האכדית.
לוגלזגיסי (לֻגֻלְזַגְגִסִ) היה מלך שומרי.
הוא שלט במשך 25 שנים, בין השנים 2296 -2271 לפנה"ס (כרונולוגיה נמוכה) לערך.
הוא היה המלך היחיד בשושלת שנקראת השושלת השלישית של ארך, כמו כן הוא היה גם אנסי (הנסיך השליט של עיר מדינה) של העיר אומה והצליח להשתלט על כל שומר וארצות סמוכות.
היה המלך השומרי האחרון לפני הכיבוש האכדי.
אפשר לטעון שהיה המלך השומרי הראשון שהצליח לאחד את כל שומר.
הוא הצליח לאחד את אומה וארך, ועיר הבירה של המדינה החדשה הייתה ארך.
אחרי ארך הוא בהדרגה השתלט על שאר ערי שומר.
בסופו של דבר התנהלה מלחמה בין לוגלזגיסי לסרגון מלך אכד, לוגלזגיסי הובס וכנראה הוצא להורג.
לוגלאן היא שפה מתוכננת שעוצבה במקור לשם מחקר בלשני, בדגש על היפותזת ספיר-וורף.
בניית השפה החלה ב-1955 על ידי ד"ר ג'יימס קוק בראון, במטרה ליצור שפה שתהיה כה שונה משפה טבעית עד שבמידה שההיפותזה נכונה, האנשים המשתמשים בה יתחילו לחשוב אחרת.
ד"ר בראון מעולם לא סיים את כתיבת השפה, אך תומכיו יצרו מאוחר יותר את שפת הבת לוז'באן, שפה המושתתת על אותם עקרונות, אך מלאה ונגישה יותר, במטרה לעודד אנשים להשתמש בה כשפה אמיתית.
לוגלאן נוצרה כשפה לוגית שאינה יכולה להיות מובנת בשני אופנים, דבר שהוביל את רוברט היינליין להשתמש בה בספריו "עריצה היא הלבנה" ו"מספר החיה: 666" בתור שפת תקשור בין אדם למכונה.
לוגן (פיליפ) הנדרסון הוא שחקן וזמר-יוצר אמריקאי יהודי.
מוכר בשל השתתפותו בסדרת הטלוויזיה "ביג טיים ראש" בניקלודיאון.
לוגן נולד וגדל בנורת' ריצ'לד הילס, פרבר של העיר פורט וורת', טקסס למשפחה יהודית.
בגיל 18 עבר לקליפורניה כדי לפתח את קריירת המשחק שלו.
בתחילת דרכו הנדרסון גילם תפקיד קטן כבריון בתוכנית הטלוויזיה "אורות ליל שישי" (Friday Night Lights).
הפריצה הגדולה של הנדרסון בתחום הייתה בסדרת הטלוויזיה "ביג טיים ראש" בניקלודיאון.
הנדרסון גילם בסדרה למשך כל ארבע העונות את לוגן מיטשל - אחד מחברי הלהקה על שמה נקראת הסדרה ואשר מתקיימת ופועלת גם כלהקה אמיתית.
בשנת 2015 דיבב בפרק אחד של הסדרה "הפינגווינים ממדגסקר".
הנדרסון חתם עם סוני מיוזיק אנטרטיינמנט וקולומביה רקורדס כחלק מלהקת "ביג טיים ראש" בשנת 2009.
אלבום הבכורה של הלהקה, "BTR" יצא לאור ב-11 באוקטובר 2010, מתוכו יצא הסינגל "Oh Yeah", בו הנדרסון לקח חלק בכתיבתו.
האלבום השני של הלהקה "Elevate" יצא לאור ב-21 בנובמבר 2011 ובו לוגן השתתף בכתיבת השירים : "Time of Our Life" יחד עם המפיק ניקולאס פורלונג, ובכתיבת השירים "Music Sounds Better With U" ,"Love Me, Love Me, ו-"Superstar" יחד עם שאר חברי הלהקה.
אלבומה השלישי של הלהקה "24/Seven" שוחרר ב-11 ביוני 2013, ומתוכו הנדרסון כתב יחד עם שאר הלהקה את הסינגל שהוא גם שיר הנושא של הלהקה "24/Seven".
זוהי אלבומם האחרון של הלהקה לפני פירוקה.
לאחר פירוק הלהקה בשנת 2014, הנדרסון לקח הפסקה למשך שלוש שנים כדי להתמקד בחייו האישיים.
בדצמבר 2016 הודיע על הוצאת סינגל הבכורה שלו "Sleepwalker".
הסינגל שוחרר ב-27 בינואר 2017, מה שהציג את הסאונד החדש שלו, שתואר על ידי המפיק המוזיקלי ניקולאס פורלונג כעל סינגל מתהדר ב"צליל פופ גראנג כהה".
הסינגל השני שלו "Bite My Tongue" שוחרר ב-15 בספטמבר 2017, כשהוא ממשיך בכיוון הקולי של סינגל הסולו הראשון שלו.
הוידאו קליפ הנלווה אליו זכה לביקורות נלהבות של מבקרים ומעריצים כאחד, שהחמיאו להתפתחותו של המוזיקה שלו מאז "ביג טיים ראש".
סינגל שלישי "Speak of the Devil" שוחרר להורדה דיגיטלית ב-30 באוקטובר 2017. ב-15 בפברואר 2018 יצא הסינגל שלו תחת הכותרת "פעילויות אקוסטיות" ובו שלושת הסינגלים הראשונים שלו בגרסה אקוסטית.
הזמר הזכיר את הוצאת אלבום הבכורה הקרוב שלו במדיה החברתית, והעלה תמונות מצילומי האלבום כולל פוסט אחד עם רשימת השירים של האלבום.
1", והוא שוחרר ב-18 במאי 2018 להורדה דיגיטלית.
לוגלין סנטוס (בספרדית: Luguelín Santos; נולד ב-12 בנובמבר 1993 בבאיאגואנה) הוא אצן דומיניקני.
הוא סגן האלוף האולימפי (לונדון 2012) ובעל מדליית ארד מאליפות העולם (מוסקבה 2013) בריצת 400 מטר.
סנטוס רשם את הישגיו המשמעותיים הראשונים בגילאי נוער בשנת 2010, כשהשתתף באליפות מרכז אמריקה והקריביים לנוער שנערכה בסנטו דומינגו.
הוא זכה במדליית כסף בריצת 400 מטר, והיה שותף לזכייה של הנבחרת הדומיניקנית במדליית ארד בריצת 400X4 מטר.
באליפות העולם לנוער באתלטיקה שנערכה במונקטון שבקנדה ב-2010 סיים במקום השישי, אך חודש מאוחר יותר, באולימפיאדת הנוער שנערכה בסינגפור, זכה בשתי מדליות זהב, הן בריצת 400 מטר והן עם נבחרת אמריקה במירוץ השליחים ל-400X4 מטר.
באליפות העולם לנוער באתלטיקה שנערכה בברצלונה ב-2012, במדליית זהב נוספת בריצת 400 מטר.
בתחרויות הבוגרים החל סנטוס להשתתף בשנת 2011. במשחקים הפאן-אמריקאיים שנערכו באותה שנה בגואדלחרה, זכה במדליית הכסף בריצת 400 מטר, עם שיא אישי חדש - 44.71 שניות.
בנוסף, זכה במדליית כסף גם עם נבחרת השליחים הדומיניקנית בריצת 400X4 מטרים.
באליפות העולם באתלטיקה באולם שנערכה באיסטנבול ב-2012 סיים במקום התשיעי, ולא העפיל לגמר.
בתחרות שנערכה בהנגלו שבהולנד בהמשך השנה, שיפר סנטוס את שיאו והעמידו על 44.45 שניות.
באולימפיאדת לונדון (2012) זכה סנטוס במדליית כסף בריצת 400 מטר בתוצאה של 44.46 שניות, אחרי קיראני ג'יימס מגרנדה שקבע שיא אישי חדש של 43.94 שניות ולפני לאלונד גורדון מטרינידד וטובגו (44.52 שניות).
באליפות העולם שנערכת במוסקבה ב-2013 זכה סנטוס במדליית ארד בריצת 400 מטר בתוצאה של 44.52 שניות, אחרי לאשון מריט שקבע שיא אישי חדש של 43.74 שניות וטוני מק'קוויי (44.40 שניות) שניהם מארצות הברית.
נוסף לכך, הוא סיים במקום 38 בריצת 200 מטר בתוצאה של 21.13 שניות ובמקום 14 בריצת שליחים 4x400 מטר בתוצאה של 3:03.61 דקות.
באליפות העולם שנערכה בבייג'ינג ב-2015 קבע שיא אישי ולאומי חדש בריצת 400 מטר - 44.11 שניות, אך סיים במקום הרביעי.
ריצת 400 מטר: 44.11 שניות (2015) שיא הרפובליקה הדומיניקנית
לוגיקה תלמודית הוא ענף של הלוגיקה שקושר בין המחקר בלוגיקה לחקר התלמוד.
כבר מראשיתו, בימי הביניים, המחקר ייבא אל התלמוד עקרונות ודרכי חשיבה מהלוגיקה.
החל מסוף המאה ה-20, מתקיים מחקר המקשר בין הלוגיקה התלמודית ללוגיקה פורמלית, ואף מייצא עקרונות לוגיים תלמודיים אל הלוגיקה המודרנית.
בתלמוד נעשה שימוש בכללי-היסק פורמליים, באמצעותם מסיקים מסקנות ומפרשנים את המקרא, מכריעים בדיני ספקות, במחלוקות הלכתיות וכדומה.
התלמוד עצמו כמעט ולא מתייחס ישירות לכללים אלה למעט בכמה מקומות בודדים, הבולטים שבהם הם המקורות התנאיים שמונים את המידות שהתורה נדרשת בהן, או בקיצור "מידות הדרש", המתארות את מערכת כללי ההיסק הלגיטימיים לחילוץ הלכות מתוך המקרא.
כבר בדיונים התלמודיים ניכר כי כללים אלו לא עומדים לדיון כשלעצמם, אלא רק נעשה בהם שימוש לצורכי היסקים הלכתיים שונים.
לאחר תקופת התלמוד, בראשית ימי הביניים, התפתחה במקומות מסוימים ספרות העוסקת בכללים אלו כשלעצמם, בעיקר בקהילות יהודיות בצפון-אפריקה.
בין הספרים הנודעים ניתן למצוא את "כללי הגמרא" של שמואל הנגיד, "ספר הכריתות" של רבי שמשון משאנץ והספר שייסד את הדיון השיטתי בכללים אלו – "כללי התלמוד" של הרב יצחק קנפנטון.
בעת החדשה התפשטה סוגה מחקרית זו גם לארצות אירופה, אם-כי שם קיימת נטייה פחותה לקשור את כללי הלוגיקה התלמודית ללוגיקה האריסטוטלית.
חריג לנטייה זו הוא הרמח"ל, בספרו "דרך תבונות".
גם בתקופה מאוחרת זו, לרוב נוסחו הכללים הלוגיים כסילוגיזמים לכללי הלוגיקה האריסטוטלית.
ראשון לחוקרי הלוגיקה התלמודית המדעית היה הרב אדולף שוורץ במאה ה-20. גם הוא טרם עסק בפורמליזם לוגי מודרני של ממש למידות הדרש, אך הוא כולל בספריו התייחסות לכך.
הוא כתב סדרת ספרים בגרמנית, שכל אחד מכרכיה מוקדש למידה ממידות הדרש.
בסוף המאה ה-20 החלו להיכתב עבודות פורמליות של ממש בנושא, בכתב העת "היגיון" של אוניברסיטת בר-אילן (כיום בד"ד) על ידי הרב ד"ר מיכאל אברהם וד"ר גבריאל חזות.
כמו כן ד"ר אבי ציון וד"ר אנדרו שומן כתבו חיבורים בתחום.
ב-2009 הוקמה באוניברסיטת בר-אילן קבוצת מחקר בלוגיקה תלמודית, שכוללת את פרופ' דב גבאי מקינגס קולג' שבלונדון, את הרב ד"ר מיכאל אברהם ופרופ' אורי שילד מאוניברסיטת בר-אילן, ואחרים.
במסגרת קבוצת מחקר זו נעשה ניסיון לנתח את התלמוד במסגרת כללי הלוגיקה הפורמלית המודרנית, וליצור מבנה שיטתי של הלוגיקה שבבסיס התלמוד.
בנוסף, המחקר העלה תוצאות חדשות בלוגיקה פורמלית מודרנית, וכך למשל בפרסומים של הקבוצה נעשו ניסיונות להגדיר מבנים לוגיים פורמליים של חשיבה דדוקטיבית העומדת בבסיס המשפט ובבסיסם של ענפי מדע רבים, לוגיקה של זמן וחזרה בזמן, לוגיקה דאונטית ואחרים.
הקבוצה פרסמה עד-כה סדרה של 10 ספרים, ומאמרים שונים.
לוגנוויל (Luganville) היא העיר השנייה בגודלה בוונואטו.
העיר שוכנת על האי אספירטו סנטו (Espiritu Santo) ואוכלוסייתה מנתה 13,167 תושבים בשנת 2009.
לוגנוויל התפתחה באופן משמעותי מאז קיבלה ונואטו את עצמאותה מידי צרפת ובריטניה ב-1980. בעיר פועל בית החולים השני בגודלו במדינה המשרת את האיים הצפוניים בכלל ואת האי אספיריטו סטנטו בפרט.
בעיר פועלים בנקים ושווקים וכן תחנת משטרה.
נמל לוגנוויל הוא אחד העסוקים במדינה, בעיקר בתור נמל יצוא לקופרה ולקקאו.
מצר הים המפריד בין חופי העיר לבין האי השכן אאורה (Aore) מספק לנמל הגנה טובה.
שירותי התחבורה הציבורית בעיר ובסביבתה מפותחים מאוד ונמל תעופה בינלאומי פועל בה.
במהלך מלחמת העולם השנייה כ-40,000 חיילים של ארצות הברית הוצבו בלוגנוויל ובין 400,000 ל-500,000 חיילים שהו בעיר במשך כל המלחמה כמקום מנוחה בין הקרבות.
במקום הופעלו שלושה בסיסי חיל אוויר שמהם המריאו מטוסים למשימות הפצצה ובקרבת מקום פעלו מזח גדול ומבדוק יבש.
את עקבותיה של ההיסטוריה הצבאית של לוגנוויל ניתן לראות בצריפים הצבאיים שעדיין פזורים במקומות שונים סביב לעיר.
לוגן סנטורי סנטר 1 הוא גורד שחקים אשר נמצא בעיר נאן-נינג שבמחוז גואנגשי שבסין.
בניית המגדל החלה בשנת 2013 והושלמה בשנת 2018. הוא כולל משרדים ובית מלון.
לוגיקה היא היגיון, לפיכך, לוגיקה פרטית (Private logic/reasoning), כלומר היגיון פרטי, פירושו סך הדרכים בהן אדם מגיע למסקנה מסוימת המיוצגת בשפה.
זהו למעשה דפוס ההיגיון הפרטי של כל פרט המאגד את דרכיו להגיע למסקנותיו השונות בתודעת נפשו.
לוגיקה פרטית עשויה לשקף במידה זו או אחרת, תורה לוגית מסוימת, כלומר תורה המבוססת על אקסיומות שמטרתן לבסס תשובות בשאלה "מה לוגי ומה אינו"), כלומר שהפרט עשוי להגיע למסקנות לפי הניתוח המקובל באותה תורה לוגית ספציפית.
תורות לוגיות מתחרות זו בזו על היותן מדויקות יותר ביחס ללוגיקה הטהורה ביקום.
דוגמה לתורה לוגית נפוצה ביותר (עליה גם מבוסס חלק ניכר מן המתמטיקה המודרנית, היא לוגיקה פורמלית (בפרט בגרסת צרמלו פרנקל).
למונח "לוגיקה פרטית" יישום ייחודי בתורתו של הפסיכולוג אלפרד אדלר ותורות המתבססות עליה.
לפי אדלר, קיימת מערכת לוגית אחת ויחידה ואם הפרט מתבסס על היגיון פרטי שאינו משקף אותה, הדבר פוגע ביכולתו להתמודד עם בעיות היום יום ובפרט עם מחלה נפשית.
הגדרה זו שונה מההגדרה הכללית של המונח.
מונח הלוגיקה הפרטית נחקר בעיקר במסגרת מדע הפסיכולוגיה הקוגניטיבית ותחום הפילוסופיה.
לוגן פונטן (; נולד ב-25 במרץ 1999) הוא שחיין צרפתי, אלוף עולם (דוחה 2024) בשחייה במים פתוחים וסגן אלוף העולם (קוואנגג'ו 2019) בשחייה במים פתוחים במשחה ל-5 ק"מ.
באליפות העולם שנערכה בבודפשט, הונגריה ביולי 2017 זכה פונטן במדליית זהב במשחה ל-5 ק"מ קבוצתי ביחד עם אוסיאן קסיניול, מרק אנטואן אוליבייה ואורלי מולר בתוצאה של 54:05.9 דקות, לפני ארצות הברית (54:18.1 דקות) ואיטליה (54:31.0 שעות).
נוסף לכך, הוא סיים במקום שמיני במשחה ל-5 ק"מ בתוצאה של 54:47.9 דקות ולא הצליח לסיים את התחרות ל-25 ק"מ.
מדליית ארד אישית באליפות אירופה
באליפות אירופה שנערכה בלוך לומונד סקוטלנד באוגוסט 2018 זכה פונטן במדליית ארד, במשחה ל-5 ק"מ בתוצאה של 52:44.4 דקות, אחרי כריסטוף רשובסקי מהונגריה (52:38.9 דקות) ובן ארצו אקסל ריימונד (52:41.7 דקות).
סגן אלוף עולם בתחרות אישית
באליפות העולם שנערכה בקוואנגג'ו, קוריאה הדרומית ביולי 2019 זכה פונטן במדליית כסף במשחה ל-5 ק"מ בתוצאה של 53:32.2 דקות, אחרי כריסטוף רשובסקי (53:22.1 דקות) ולפני אריק הדלין מקנדה (53:32.4 דקות).
באליפות העולם (בריכת 25 מטר) שנערכה במלבורן בדצמ בר 2022 הוא זכה במדליית ארד במשחה ל-800 מטר חופשי בתוצאה של 7:33.12 דקות, אחרי גרגוריו פלטריניירי מאיטליה (7:29.99 דקות) והנריק כריסטיאנסן מנורווגיה (7:31.48 דקות).
באליפות העולם שנערכה בדוחה, קטר בפברואר 2024 זכה במדליית זהב, במשחה ל-5 ק"מ בתוצאה של 51:29.3 דקות, לפני בן ארצו מרק אנטואן אוליבייה (51:29.6 דקות) ודומניקו אצ'רנצה מאיטליה (51:30.0 דקות).
נוסך לכך, הוא סיים במקום רביעי במשחה ל-10 ק"מ בתוצאה של 1:48:29.5 שעות, 0.3 שניות איטי ממדליית ארד.
לוגנקוזאוריה (שם מדעי: Lognkosauria; מילולית: "לטאות ארוכות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה, אשר התקיימה בסוף הקרטיקון התחתון ובתחילת הקרטיקון העליון שלפני 101.1 עד 83.5 מיליון שנה מזמננו באמריקה הדרומית.
היא הוגדרה ב-2007 בידי קלבו ועמיתיו, על סמך קשר בין הדינוזאורים הגדולים ביותר שהתגלו בארגנטינה ברובם והם בעלי אב קדמון משותף הקרוב לשאר בני קבוצת הקולוסוזאוריני ושאר הליתוסטרוטים.
הם בעלי קירבה רחוקה למשפחת הסלטזאוריים או למלאוויזאורוס (Malawisaurus).
הקבוצה כוללת את הדינוזאורים הגדולים והכבדים ביותר שהלכו על פני האדמה, כשהגדולים הם הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון.
היה להם עמוד שדרה חזק מאוד, כלוב צלעות רחב ביותר וגפיים עבים מאוד.
הראש שלהם היה קטן עם חוטם ונחיריים גבוהים, כרבולת קטנה מעל המצח והפה היה בעל שיניים דמויי כפיות בצורתם ששימשו ללעיסת עלי מחטניים, ציקסיים וצמחייה דומה.
בתורם הם נטרפו (למרות גודלם) בידי הקרכרודונטוזאוריים, קבוצת טורפים שהתמחתה בטריפת זאורופודים.
קבוצה זו לא שרדה זמן ממושך ונכחדה לפני 83 מיליון שנה, אולי עקב שינויי אקלים גדולים שהכחידו את הצמחייה המקומית.
לוגר (בפרסית/דארי: لوگر, בפשטו: لوګر) הוא אחד מבין 34 מחוזות אפגניסטן.
המחוז ממוקם בדרום-מזרח אפגניסטן, בירתו היא העיר פול-י עלם והוא גובל עם מחוז הבירה המדינית, קאבול מצפון.
מדרום-מזרח חולק המחוז גבול בינלאומי עם ח'ייבר פח'טונח'ווה ברפובליקה האסלאמית של פקיסטן.
גודלו של המחוז 3,879.8 קילומטרים רבועים ואוכלוסייתו מונה 392,000 איש נכון לרישום משנת 2015.
מבחינת ממצאים ארכאולוגים מתקופת העת העתיקה, נמצא מקדש אש זורואסטרי מהתקופה האחמנית.
מחוז לוגר היה חלק ממחוז קאבול עד שנת 1964, אולם באותה שנה הוא קיבל מעמד של מחוז נפרד.
בעבר, לוגר היה ידוע בשם מחוז לוי-גר.
במהלך הפלישה הסובייטית לאפגניסטן היה המחוז מרכז לאימון כוחות מוג'אהדין נגד הצבא האדום.
המחוז נפל בשנת 1995 לכוחות הטליבאן שהכריזו על הקמת האמירות האסלאמית של אפגניסטן ושימש להעברת נשק מפקיסטן אל ארגוני הטרור באפגניסטן.
עם תחילתה של מלחמת אפגניסטן (2001–2014), כוח הסיוע הביטחוני הבינלאומי כבש מחדש את המחוז בשנת 2001 והסדיר את משטר הממשלה האפגנית.
כיום המחוז נמצא במאבק כוחות בין הממשלה האפגנית והטליבאן.
למחוז לוגר אין תעשייה מכנית מוכרת אך רבים במחוז עובדים בתחומי הנגרות והמזרנים.
לוגר הוא מחוז חקלאי ו-8% מכלכלת תושביו תלויה לגמרי בחקלאות.
יוצרים במחוז לוגר אוספים יבולים שנתיים משטח של 51,500 דונם.
המחוז מייצר אלפי טונות של חיטה, תירס, שעורה, שעועית וסוגים שונים של ירקות.
הירקות והפירות שלה מיוצאים למחוזות שכנים כולל קאבול, פכתיא וח'וסת (מחוז).
באופן דומה, במחוז מיוצרים סוגים שונים של פירות כגון תפוח, ענבים, אגסים ושקדים.
מטעי הפרי במחוז משתרעים על גבי שטח של 3,227 דונם.
הקבוצות האתניות הגדולות ביותר במחוז הן טג'יקים, הזארים ופשטונים.
רוב האוכלוסייה מאמינה באסלאם סוני וישנו מיעוט של שיעי.
ישנם 46 מוסדות חינוך ברחבי המחוז ו-17% מכלל האוכלוסייה יודעת אוריינות.
במחוז ישנם 4 בתי חולים ו-41 קופות חולים.
רוב המים מקורת בנהר לוגר הזורם מרכס הרי הינדו-כוש מצפון למחוז.
המחוז עצמו נמצא בתוך עמק לוגר וההרים שמסביבו המקיפים את המחוז ממזרח ומדרום.
אדמת עמק לוגר היא מכלול של שדות מושקים, שדות גידולים חקלאיים, מישורים ורכסי הרים.
על פי גורם מקומי, לוחמי הטליבאן ואנשי קבוצות מורדות אחרות פעלו בכל נפות לוגר, כולל בירת המחוז.
שלוש מהנפות מסווגות תחת שליטת טליבאן, נפה אחת נמצאת תחת שליטה ממשלתית ושלושת הנותרים מסוכסכים.
151 אירועים הקשורים למורדים דווחו בתקופת ינואר 2018 – פברואר 2019 (ממוצע של 2.5 אירועים בשבוע).
דוגמאות לתקריות כוללות פעולות צבאיות וכן תקיפות אוויריות, שבוצעו על ידי כוחות הביטחון הממשלתיים (חיל האוויר האפגני).
דווח על תקריות של אזרחים שנהרגו בהתקפות הטליבאן, כולל הפצצות.
יתר על כן, חמושים של הטליבאן עצרו אוטובוסים שנוסעים בקטע הכבישים בנפת מוחמד אע'א וחטפו את עובדי הממשלה בנובמבר 2018.
תועדו 143 נפגעים אזרחיים (68 הרוגים ו-75 פצועים) בשנת 2018, המייצגים 34 קורבנות אזרחיים לכל 100,000 תושבים.
מדובר בירידה של 3% בהשוואה לשנת 2017. הגורמים העיקריים לנפגעים אזרחיים היו התנגשויות צבאיות באזורים מיושבים, ואחריהם הריגות ממוקדות.
בתקופה שבין 1 בינואר 2018 – 28 בפברואר 2019 נעקרו 653 אנשים ממחוז לוגר, ומצאו מקלט במחוזות הסמוכים קאבול וח'וסת או במקומות אחרים בתוך המחוז עצמו.
השפעה נוספת על האוכלוסייה האזרחית כוללת, למשל, איומים של הטליבאן נגד בתי ספר לבנות שהביאו לסגירה של מוסדות חינוך רבים.
מחוזות אפגניסטן מחולקות ליחידות שלטוניות בשם "נפות", להלן הנפות של מחוז לוגר ואוכלוסייתן.
לוגן לוריס בראונינג היא שחקנית אמריקאית.
היא ידועה בעיקר בתפקידה כסמנתה וייט בסדרת הדרמה הסאטירית של נטפליקס "אנשים לבנים יקרים".
היא למדה באוניברסיטת ואנדרבילט בנאשוויל, טנסי.
את הופעת הבכורה שלה היא עשתה בשנת 2004 בסדרת הנוער "סאמרלנד" שם גילמה את קארי.
לאחר מכן שיחקה בסדרה של ניקלודיאון "מדריך ההישרדות של נד" בשנים 2005–2006.
היא הופיעה גם כמושא האהבה של דיז'ון טלטון בקליפ לשיר "Wild Out".
בשנת 2007, כיכבה בראונינג כאחת הדמויות הראשיות, סשה, בסרט "בראץ: הסרט", המבוסס על קו בובות האופנה הפופולרי.
בשנת 2009 בראונינג הצטרפה לקאסט של "Meet the Browns" במהלך העונה השנייה, והחליפה את בריאנה גולד בתפקיד בריאנה אורטיז.
היא הופיעה בקצרה בקליפ "Rockstar" של פרימה ג'י ובקליפ "U Got Me" של B5. ל לאחר מכן היה לה תפקיד חוזר בסדרת הטלוויזיה של דיסני XD, "שני מלכים".
היא הופיעה בשני פרקים של סדרת הטלוויזיה "המעגל הסודי", סדרת טלוויזיה המבוססת על רומנים באותו שם מאת לי ג'יי סמית'.
באפריל 2012 לוהקה בראונינג לתפקיד ג'לנה הווארד בסדרת הטלוויזיה "על המגרש" של VH1. לפני ששיחקה בסדרה "על המגרש" בראונינג לא הייתה רקדנית מקצועית.
היא לוהקה בזכות יכולת המשחק שלה ולמדה ריקוד במשך 8 חודשים לפני צילומי הסדרה.
בראונינג כיכבה לצדה של כוכבת "על המגרש", קתרין ביילס, בסדרה הקומית "Shit Southern Women Say" של ערוץ יוטיוב.
ביולי 2016 פורסם כי בראונינג תשתתף בתפקיד סמנתה ווייט בסדרת הדרמה הסאטירית של נטפליקס, "אנשים לבנים יקרים" לצד ברנדון פ.
בשנת 2017 לוהקה בראונינג לתפקיד ליזי בסרט האימה של נטפליקס, "שלמות".
+ שנה סרט תפקיד 2007 בראץ: הסרט סשה 2013 Breaking at the Edge שרה 2015 Brotherly Love טרינה 2019 שלמות אליזבת "ליזי" וולס
לוגנץ "לו" דורט הוא כדורסלן קנדי, שמשחק בקבוצת אוקלהומה סיטי ת'אנדר מליגת ה-NBA, בעמדות הקלע והסמול פורוורד.
נודע בעיקר בשל כישוריו ההגנתיים.
דורט נולד בעיר מונטריאול שבקוויבק, קנדה, להורים שמוצאם בהאיטי, ובגיל 15 עבר ללמוד בג'קסונוויל שבפלורידה.
בתור אחד משחקני התיכונים המצטיינים בארצות הברית, הוזמן בשנת 2017 להשתתף במשחק נייקי הופ סאמיט.
בשנת 2018 החל ללמוד באוניברסיטת המדינה של אריזונה.
בעונתו היחידה בקבוצת הכדורסל של האוניברסיטה נבחר לחמישיית ההגנה של "מחוז Pac-12", ורשם ממוצעים של 16.1 נקודות, 4.3 ריבאונדים, 2.3 אסיסטים ו-1.5 חטיפות למשחק.
לאחר שלא נבחר על ידי אף קבוצה בדראפט ה-NBA 2019, חתם דורט על "חוזה כפול" בקבוצת אוקלהומה סיטי ת'אנדר, במסגרתו שיחק לסירוגין גם בקבוצת הבת של הת'אנדר מליגת הפיתוח של ה-NBA – אוקלהומה סיטי בלו.
במהלך עונת הרוקי שלו זכה למקום קבוע בחמישיית הקבוצה, ולקראת סיומה הומר חוזהו לחוזה NBA סטנדרטי ל-4 עונות.
ב-3 באפריל 2021 קלע דורט שיא קריירה של 42 נקודות בהפסד הת'אנדר ליוטה ג'אז.
בשנת 2022 חתם על חוזה של 5 שנים עם הת'אנדר.
במתמטיקה, משתמשים בלוגריתמי חיבור וחיסור או לוגריתמים גאוסיאנים כדי למצוא את הלוגריתמים של הסכום וההפרש של זוג מספרים שערכי הלוגריתמים שלהם ידועים, מבלי לדעת את המספרים עצמם.
הבסיס המתמטי ללוגריתמים הגאוסיאנים מצוי בעבודתם של Zecchini Leonelli וקרל פרידריך גאוס משנות ה-1800 המוקדמות.
פעולות החיבור והחיסור ניתנות לחישוב על ידי הנוסחה שכדלקמן:
כאשר , "פונקציית הסכום" מוגדרת להיות , ו"פונקציית ההפרש" מוגדרת להיות .
הפונקציות ו- נקראות גם לוגריתמים גאוסיאנים, ובאמצעות חוקי הלוגריתמים ניתן להראות בנקל שהביטויים באגף ימין אכן שווים ללוגריתמים של סכום והפרש המספרים, בהתאמה.
הבעיה היא חישוב "פונקציית הסכום" ו"פונקציית ההפרש".
בעבור לוגריתמים טבעיים עם , הזהויות הבאות, הכוללות פונקציות היפרבוליות, מתקיימות:
מה שמראה של- יש פיתוח טיילור שבו כל המקדמים פרט לאיבר החופשי הם רציונליים וכל האיברים האי זוגיים פרט לאיבר הליניארי הם אפס.
לוגריתמים אלו משמשים במערכת האריתמטית המכונה "מערכת המספרים הלוגריתמית" .
השקילות בין לוגריתמים גאוסיאנים לחישוב עקיף
נוכיח שהמבנה החישובי של לוגריתמים גאוסיאנים שקול לחישוב לפי השיטה העקיפה (חישוב עקיף פירושו מציאה תחילה של זוג המספרים לפי ערכי הלוגריתמים שלהם, חישוב סכומם ולאחר מכן חישוב הלוגריתם של הסכום).
לשם כך נרשום את "פונקציית הסכום" לפי המשתנים המקוריים ו-:
לפי חוקי הלוגריתמים, סכום של לוגריתמים של משתנים שווה ללוגריתם של מכפלת המשתנים, ולכן:
ולסיכום נקבל שחישוב לפי לוגריתמים גאוסיאנים מוביל לתוצאה:
כאשר את הנוסחה עבור לוגריתם של הפרש מוכיחים באופן דומה.
לשם השוואה, בחישוב בדרך העקיפה נדרש לבצע שתי העלאות של הקבוע המתמטי e בחזקה, חיבור שתי התוצאות ולאחר מכן חישוב הלוגריתם של הסכום - זאת כאשר הן בטור טיילור של פונקציית האקספוננט והן בטור טיילור של פונקציית הלוגריתם אף אחד מהמקדמים בטור טיילור אינו מתאפס.
לכן, חישוב בעזרת לוגריתמים גאוסיאנים חסכוני יותר מבחינה חישובית.
לוגן אלן הוא שחקן אמריקאי.
לוגן אלן נולד וגדל בוסט פאלם ביץ' פלורידה ב-17 ביולי 1997. הוא השני מבין ארבעה ילדים.
לוגן ידע מגיל צעיר שהוא רוצה להיות שחקן.
בשנת 2014 שיחק בשלושה סרטים קצרים.
שנה לאחר מכן שיחק בקומדיית המצבים האמריקאית, "טליה במטבח".
בשנת 2018 שיחק בתפקיד ראשי לצד קווין סורבו בסרט הקולנוע ברני הדולפין.
שנה לאחר מכן התארח בסדרת הטלוויזיה "Creepshow" ושיחק בתפקיד ראשי בסרט ההמשך ברני הדולפין 2.
בשנת 2020 החל לשחק בתפקיד ראשי בסדרת הטלוויזיה מגנוליות מופלאות.
בסדרה הוא מגלם את קייל טאונסנד, בנם הצעיר של מאדי (ג'ואנה גרסיה) וביל (כריס קליין).
+ קולנוע וטלוויזיה שנה כותרת תפקיד הערות 2014 Birthday Boy חבר לכיתה סרט קצר 2014 Don't Tell Your Mother בארי סרט קצר 2014 Fit Arcade Gone Wild זיק סרט קצר
קרדיט: לוגן קיין אלן 2015 טליה במטבח בן הדוד ויני סדרת טלוויזיה,
7 פרקים 2018 ברני הדולפין קווין ראיין סרט קולנוע, תפקיד ראשי2019Creepshowהארולדסדרת טלוויזיה
פרק אחד2019ברני הדולפין 2קווין ראייןסרט קולנוע, תפקיד ראשי2022-2020מגנוליות מופלאותקייל טאונסנדסדרת טלוויזיה
לוֹגָנִיִּים (שם מדעי: Loganiaceae) הם משפחה של צמחים בעלי פרחים המסווגת בסדרה גנציינאים.
המשפחה כוללת עד 13 סוגים, הנפוצים ברחבי האזורים הטרופיים בעולם.
אין מאפיינים מורפולוגיים גדולים המבדילים בין הטקסונים הללו מאחרים בסדרת הגנציינאים.
הם בעיקר צמחים מעוצים: עצים, שיחים או מטפסים, לעיתים נדירות צמחים עשבוניים.
לעיתים רחוקות המינים הם דו-ביתיים מאותו מין.
הפרחים הם בדרך כלל הרמאפרודיטים, בעלי 4–5 עלי גביע מאוחים.
עלי הכותרת מתמזגים לצינור כותרת.
יש רק עיגול עם ארבעה או חמישה אבקנים פוריים.
העלי בנוי משני עלי שחלה המתמזגים לשחלה עלית ברובה בעלת שתי מגורות המכילה ביציות רבות.
הפרי הוא הלקט, ענבה או בית גלעין.
חברים רבים במשפחת הלוגניים הם רעילים ביותר, וגורמים למוות על ידי פרכוסים.
תכונות רעילות אלו נובעות בעיקר מאלקלואידים כמו אלה שנמצאים בסוג סטריכנוס.
גם גליקוזידים נמצאים כ בסטריכנוס.
משפחת הלוגניים נפוצה כמעט בכל העולם אך נעדרת מאירופה.
המינים שלה מצויים בעיקר באזורים הטרופיים והסובטרופיים.
מגוון רחב של מינים מצויים באוסטרליה ובקלדוניה החדשה.
סיווגים קודמים במשפחה כללו עד 29 סוגים.
מחקרים פילוגנטיים הוכיחו שלוגניים עם הגדרה רחבה זו היו מכלול פוליפילטי, וסוגים רבים הועברו מהלוגניים למשפחות אחרות (לעיתים בסדרות אחרות), כדוגמת ערבזיים, , , , ו.
שיטות סיווג מסוימות, בעיקר זו של הבוטנאי הארמני-סובייטי , מפרקות עוד יותר את הלוגניים שנותרו, לארבע משפחות: Strychnaceae, Antoniaceae, Spigeliaceae ו-Loganiaceae.
במשפחת הלוגניים ישנם 13 סוגים עם כ-420 מינים:
אנטוניה Pohl: הוא מכיל רק את המין:
Antonia ovata: הוא נפוץ באמריקה הדרומית.
ex Progel: ארבעת המינים נפוצים באמריקה הדרומית.
Gardneria Wall.: חמשת המינים הם גדלים בהודו, מרכז יפן וג'אווה.